**И Н Ф О Р М А Ц И Ј А**

**о стању у култури и активностима на унапређењу рада у области културе на подручју Града Бијељина**

|  |  |
| --- | --- |
|  | Информација о стању у култури и активностима на унапређењу рада у области културе на подручју Града Бијељина урађена је у складу са Програмом рада Скупштине Града за 2020. годину.  Циљ Информације је да прикаже тренутно стање у области културе, активности установа и удружења грађана који дјелују у овој области, те планове за наредни период.  Информација садржи поглавља у којима је обрађено организовање и рад установа, удружења, инвестиције, финансирање, културне манифестације, сарадњу, као и закључна разматрања са приједлогом мјера.  Информацију разматра Градоначелник и Скупштина Града Бијељина . |

С А Д Р Ж А Ј :

1. Увод
2. Организованост и рад установа културе
3. Организованост и рад друштава и организација из области културе
4. Финансирање друштава и организација из области културе
5. Културне манифестације
6. Сарадња
7. Закључна разматрања са приједлогом мјера
8. **Увод**

На подручју Града Бијељина његовањем културе и унапређењем ове области баве се званичне институције културе, чији је оснивач локална заједница или Влада Републике Српске, удружења грађана чији су програми везани за област културе, групе и појединци овог подручја, као и гостујући умјетници.

Културне манифестације које се реализују на овом подручју, могу се подијелити на устаљене и повремене, а програми на оне које стварају домаће институције и програми уговорени са трећим лицима, правним и физичким.

Финансирање институција културе, друштава и организација, те културних садржаја врши се из буџета Града, из средстава институција културе и мањим дијелом из средстава Министарства просвјете и културе РС.

1. **Организованост и рад установа културе**

Институције културе на подручју Града су: ЈУ Центар за културу „Семберија“, ЈУ„Музеј Семберије“, ЈУНародна библиотека „Филип Вишњић“, ЈУ СКУД „Семберија“ и ЈУ Градско позориште „Семберија“, док је једина јавна установа за информисање на овом простору ЈИП „СиМ“, које издаје штампани недељник „Семберске новине“.

**Т-1 ИНСТИТУЦИЈЕ КУЛТУРЕ НА ПОДРУЧЈУ ГРАДА БИЈЕЉИНА**

|  |  |  |  |  |  |  |
| --- | --- | --- | --- | --- | --- | --- |
| **Р.**  **бр.** | **Установа** | **Оснивач** | **Простор** | **Број**  **зап.** | **Финансирање** | **Ребаланс за 2020. годину** |
| 1. | ЈУ Центар за културу „Семберија“ | СГ | Центар за културу | 36 | буџет Града и властити приходи | **841,044,00** |
| 2. | ЈУ „Музеј Семберије" | СГ | властити | 10 | буџет Града и властити приход | **298.000,00** |
| 3. | ЈУ Народна библиотека  "Филип Вишњић" | Влада РС | властити | 21 | буџет Владе РС ,  буџет Града и властити приходи | **118.500,00** |
| 4. | ЈИП "СиМ" | СГ | властити | 16 | буџет Града и  властити приходи | **240.000,00** |
| 5. | ЈУ СКУД  „Семберија“ | СГ | Центар за културу | 6 | буџет Града и властити приходи | **179.490,00** |
| 6. | ЈУ Градско позориште „Семберија“ | СГ | Центар за културу | 6 | буџет Града и властити приходи | **129.700,00** |

У Табели 1. приказани су подаци везани за простор, број запослених и финансирање институција културе, из којих се може видјети у каквим условима и са којим људским ресурсима дјелују поменуте институције.

Подаци о броју запослених преузети су из Извјештаја о раду за 2019. годину. Финансирање институција културе се врши на основу утврђених ставки у Одлуци о буџету за сваку буџетску годину, путем Трезора Града.

1. **Организованост и рад друштава и организација из области културе**

У 2020. години настављено је са праксом финансирања друштава и удружења преко Јавног позива за финансирање пројеката удружења грађана.

Наиме, у креирању буџета за 2020. годину, утврђене су ставке за финансирање организација од општег интереса за Град Бијељина, као и финансирање друштава и организација путем кандидовања пројеката.

1. **Финансирање друштава и организација из области културе**

Из области културе, статус организације од општег интереса за Град Бијељина имају: СПКД „Просвјета“, БЗК „Препород“ и СПД „Србадија“.

Јавним позивомза финансирање пројеката удружења грађана су позвана друштва и организације да доставе пројекте, путем којих су се финансирале њихове значајније активности. На јавни позив се пријавио већи број друштава и организација из области културе, док мањи дио њих није благовремено доставио или није уопште кандидовао пројекат, што значи да нису остварили право на средства из буџета.

У табели 2, наведена су друштва и организације, назив кандидованог пројекта и износ средстава, одобрени од стране Комисије.

**Т-2 ДРУШТВА И ОРГАНИЗАЦИЈЕ ЧИЈИ СУ СЕ ПРОЈЕКТИ ФИНАНСИРАЛИ У 2020. ГОДИНИ**

|  |  |  |  |
| --- | --- | --- | --- |
| ***Р.бр*** | ***Назив друштва*** | ***Назив пројекта*** | ***Одобрена средства*** |
| 1. | СПД „Србадија“ | „Музички дарови“ | 3.500,00 КМ |
| 2. | КУД „Дворови“ | Међународна смотра фолклора„Дворови 2020“ | 3.000,00 КМ |
| 3. | БКУД „Мула Алија Садиковић“ | Набавка опреме за фолклорну, хорску и драмску секцију | 3.000,00 КМ |
| 4. | УГ „Артист“ | Међународни фестивал „Дани хармонике 2020“ | 3.300,00 КМ |
| 5. | СКУД „Глоговац“ | Афирмација и помоћ развоја села, очувања историје, традиције и обичаја | 1.800,00 КМ |
| 6. | АНИП „Дукат“ | Постављање игре „Игре из Јања“ | 1.800,00 КМ |
| 7. | КУД „Плетеница“ | Међународни Фестивал дјечијег и омладинског фолклора | 1.800,00 КМ |
| 8. | Плесни клуб „Студио Олена“ | „BIJELJINA DANCE FEST“ | 2.300,00 КМ |
| 9. | СКУД „Црњелово“ | Очување и његовање изворног народног стваралаштва – фолклорног и културно историјског наслијеђа српског народа на простору Семберије | 1.800,00 КМ |
| 10. | Књижевни клуб „Јован Дучић“ | 18 година постојања и рада Књижевног клуба „Јован Дучић“ – Бијељина 2002-2020 | 1.900,00 КМ |
| 11. | Удружење афористичара „1. април“ | 17. Међународни фестивал хумора и сатире „Бијељина 2020“ | 1.700,00 КМ |
| 12. | Удружење књижевника РС Подружница Бијељина | „Бијељински књижевни сусрети“ | 1.500,00 КМ |
| 13. | Удружење „Дјечији хор“ | „Етида“ | 1.500,00 КМ |
| 14. | КУД „Бродац“ | Афирмација културног стваралаштва и обичаја Семберије | 1.800,00 КМ |
| 15. | Удружење ликовних умјетника „Свети Лука“ | „Ликовни умјетници свом граду“ | 1.500,00 КМ |
| 16. | Друштво српских домаћина – Одбор за Семберију | „Доситеј у слици и дјелу“ | 1.500,00 КМ |
| 17. | Асоцијација „АртФото“ | Умјетничка фотографија | 1.300,00 КМ |
| 18. | СКУД Којчиновац-Чардачине | Одржавање народне традиције и сеоских обичаја | 1.800,00 КМ |
| 19. | Црквени хор „Свети Ђорђе“ | „Песмом без граница“ | 2.000,00 КМ |

Сва наведена друштва и организације којима су дозначена средства, имала су тј. имају обавезу да након завршене манифестације доставе извјештаје о утрошку истих. Због тренутне ситуације узроковане пандемијом корона вируса, одређен број пројеката још није реализован, док су се нека удружења одлучила на одређене измјене пројеката како би се прилагодили новонасталој ситуацији.

Поред намјенски планираних средстава која се додјељују за пројекте, један број активних удружења се обраћа и захтјевом за додатна средства, која се најчешће односе на организацију манифестација, ванредне трошкове набавке опреме или путовања у окружењу и иностранству, издавачку дјелатност, што им се, углавном, позитивно ријеши.

1. **Културне манифестације**

Културни садржаји који се реализују на подручју нашег града, углавном су сталног карактера и вишедневни су, али је значајан и број једнократних садржаја (вечери поезије, трибине, промоције, изложбе, концерти, позоришне представе и сл.), које такође реализују институције или удружења из културе, са учесницима из Бијељине или из других мјеста.

У Табели 3 су наведене традиционалне културне манифестације које су одржаване протеклих година, као и то на који начин су реализоване у овој години с обзиром на пандемију вируса корона и мјере које су биле на снази у одређеном периоду, а које су ограничавале организацију окупљања и одржавање одређених манифестација.

Т-**3 КУЛТУРНЕ МАНИФЕСТАЦИЈЕ СТАЛНОГ КАРАКТЕРА У 2020. ГОДИНИ**

|  |  |  |  |  |  |
| --- | --- | --- | --- | --- | --- |
| ***Р.бр.*** | ***Манифестација*** | ***Термин***  ***одржавања*** | ***Трајање*** | ***Реализатор*** | ***Напомена*** |
| 1. | „Дани комедије“ | Раније одржаване у **марту**, а ове године помјерене због пандемије вируса корона на **октобар**. Отварање организовано 16. октобра и одиграна прва представа, од планираних пет, уз придржавање свих мјера које су тренутно на снази. | вишедневна | Центар за културу | суфинансира Град |
| 2. | „Мајске музичке  свечаности“ | Раније одржаване у **мају**, а ове године помјерене због пандемије вируса корона на **октобар**.  Отварање организовано 16. октобра, а такмичења ће бити организована онлајн. | вишедневна | СПД „Србадија“ | суфинансира Град |
| 3. | „Љетње вечери“ Јања | Раније одржаване у **августу**, а ове године отказане због пандемије вируса корона. | вишедневна | БЗК „Препород“ БКУД "Мула-Алија Садиковић" | суфинансира Град |
| 4. | „Пантелински дани“ | Организованиу **августу**, али ове године са редукованим садржајем због пандемије вируса корона. Манифестација је трајала два дана уз поштовање свих мјера које су тренутно биле на снази. | вишедневна | Институције и удружења културе | финансира Град |
| 5. | Обиљежавање Дана Града | Организовано **24.септембра**,уз поштовање свих мјера које су тренутно биле на снази. | једнодневна | Скупштина Града | финансира Град |
| 6. | "Вишњићеви дани" | Планирано одржавање у новембру уз поштовање свих мјера које тренутно буду на снази. | вишедневна | СПКД „Просвјета“ и институције културе | финансира Град |

У реализацији културних садржаја све више простора се даје домаћим учесницима и извођачима, чиме се исти промовишу и афирмишу у својој средини, а самим тим се и трошкови организације смањују.

Број манифестација културе, који је наведен у табели, није занемарљив, јер у оквиру једне манифестације буде реализован одређени број активности које би и појединачно могле бити манифестације за себе. На основу наведеног се може закључити да се културна дешавања које организују институције и удружења надопуњују и чине један континуиран процес у сфери културе.

У овој години, због пандемије вируса корона, велики број манифестација је помјерен или одложен, а неке су одржане са редукованим садржајем.

1. **Сарадња**

Сарадња у овом случају се огледа у два аспекта. Прије свега, подразумијева се сарадња институција и удружења са ресорним службама Града, а затим и ниво сарадње између самих субјеката из области културе, када је ријеч о организацији културних манифестација или одлазак на заједничке наступе код нас и у иностранству. Ресорне службе задужене за институције, чији је Град оснивач, задовољне су сарадњом и односом истих, те да је ажурност и благовременост приликом достављања тражених података, докумената или извјештаја, на завидном нивоу.

Однос удружења и друштава према ресорној служби је нешто другачији. Један број истих је веома одговоран, ажуран и благовремен у достављању повратних информација, док мањи број њих нередовно доставља извјештаје, планове, па чак не одговара на упућену коресподенцију, за шта су предвиђене санкције.

1. **Закључна разматрања са приједлогом мјера**

* Институције културе, организују велики број културних дешавања интересантних за грађане, што је био резултат све веће посјећености.

Међутим, због појаве пандемије корона вируса и увођења ванредног стања велики број манифестација је одложен, а неке су редуковале садржај;

* Извјештавање о раду и финансијском пословању од стране корисника средстава покушава се подићи на виши ниво;
* Организацијом постојећих садржаја и подршка иницијативи појединаца за увођење нових облика прихватљивих за младе, успоставља се равнотежа у задовољењу културних потреба када је старосна структура у питању;
* Наведене манифестације, као и многе друге, представљају позитивне примјере, те је улагање средстава из буџета Града као подршка унапређењу културе оправдано;
* У 2020. години настављена је изградња Дома културе у Новим Дворовима;
* У току је реконструкција објекта Соколски дом, анакон завршетка радова, овај објекат јавне намјене за своје потребе користиће установе и удружења из области културе (Градско позориште „Семберија“, Хор „Србадија“, СКУД „Семберија“);
* ЈУ Градско позориште „Семберија“ од 2020. године функционише као посебна потрошачка јединица, до сада су одржане двије премијере;

Приједлози мјера:

* Наставити активност на изградњи и санацији објеката културе на подручју Града Бијељина;
* Наставити са праксом уредног извјештавања о реализацији манифестација, утрошку средстава, као и о посјећености културних дешавања;
* Инсистирати код субјеката који се баве организацијом и реализацијом културних садржаја, да планирају јачање капацитета за писање пројеката, путем којих ће прибављати средства;
* Мотивисати организације и удружења младих са овог подручја да се активније укључују у организацију и одржавање културних садржаја.
* Покушати прилагодити одржавање манифестација и културних догађаја мјерама које се налазе тренутно на снази и самим тим омогућити публици безбједан приступ културним садржајима

ОБРАЂИВАЧ

Одјељење за друштвене дјелатности